УТВЪРДИЛ:ИВ.ХАРБАЛИЕВА ………………………………..

 П Л А Н

 ЗА СИГУРНОСТ ПРИ

 ПРОТИВОДЕЙСТВИЕ НА ТЕРОРИЗМА, СЪГЛАСНО ЧЛ.4,АЛ.1 ОТ

 НАРЕДБА № 8121З-1225 ОТ 27.09.2017

 НА

 ДЕТСКА ГРАДИНА №99“БРЕЗИЧКА“

*Настоящият план е приет на Педагогически съвет с протокол №1 /17.09.2019 г. и утвърден от директора със заповед№ 11- 11/ 19..09.2019 г.*

**1.ОБЩИ ПОЛОЖЕНИЯ**

 **1.1. ОСНОВАНИЕ ЗА РАЗРАБОТВАНЕ**

 Настоящият план за сигурност е разработен в отговор на нарастване на нивата на терористична заплаха и в изпълнение на Решение № 669/02.11.2017 г. на Министерски съвет за приемане на Национален план за противодействие на тероризма, както и в съответствие с изискванията на Наредба № 8121з-1225 от 27.09.2017 г. за видовете обекти по чл.23, ал.1 от Закона зa противодействие на тероризма, чиито собственици и ползватели разработват и прилагат мерки за противодействие на тероризма, минималните изисквания към тези мерки и реда за упражняване на контрол и Закона за защита при бедствия.

1.2. ЦЕЛИ

* Осигуряване на постоянна и адекватна защита на децата, персонала и родителите на територията на сградата на ДГ№99“БРЕЗИЧКА“срещу терористична заплаха.

 • Превенция чрез установяване и отстраняване на причините и условията, способстващи извършването на терористичен акт.

 **2. ОБХВАТ НА ПЛАНА**

 Настоящият план предвижда комплекс от мерки за противодействие, фокусирани върху превенцията и защитата от терористични заплахи , създава организация за оповестяване, информиране, реагиране и управление на силите и средствата за овладяване на кризисна ситуация, предизвикана от терористична заплаха или извършен терористичен акт срещу личност , обект или дейност, а така също и прилагане на мерки за преодоляване на последствията за децата, педагогическия и непедагогическия персонал и временно пребиващи външни лица на територията на институцията.

 При възникване на бедствие на територията на обекта вследствие на терористична дейност се изпълняват задачите, предвидени в плановете за защита при бедствия.

 **3. МЕРКИ ЗА ПРОТИВОДЕЙСТВИЕ НА ТЕРОРИЗМА**

 **3.1. АНАЛИЗ НА РИСКА**

 Степента на съществуващия риск от извършване на посегателство във ДГ№99“БРЕЗИЧКА“ не е голяма, но потенциална опасност съществува предвид местоположението на детската градина в район, който е в близост до жилищни сгради . По външния периметър са обособени следните входове/изходи: - централен вход с вход/изход за деца, служители и родители ; - други вход/изходи – един входа/изход към двора на градината и два странични. Стените и пода на сградата са панели и стоманобетон и е от втора степен на пожароустойчивост. Отоплението е централно водно. Електрооборудване – нормална пожарна опасност. В помещенията на сградата има бюра, столове, шкафове, гардероби, компютърни конфигурации, канцеларски материали и инвентар и др.

 Основното функционално предназначение на сградата , като ежедневно пътнико-потока е около 200 човека . В сградата има около 200 деца, родители, служители с работно време от 6,00 ч. до 19,00 ч , като събота и неделя са почивни дни.

 Потенциални терористични заплахи:

 - задействане на взривно устройство;

 - задействане на взривно вещество или вещество с потенциал за масово поразяване, поставено в колетни и пощенски пратки;

 - използване на огнестрелно или хладно оръжие с цел убийство и/или нараняване на голям брой хора;

 - вземане на заложници;

 Като уязвими места могат да бъдат определени: вход/изходите на обекта; стаите на първия етаж и др.

 **3.2. ЗОНИ ЗА СИГУРНОСТ**

 В обекта са определени следните зони за сигурност:

 • работна зона - обхваща вход/изхода на сградата, където се осъществява контрол на влизащите и излизащи лица, както и помещенията, кабинети, складове, салони, кухня, и др.

 • външен район – обхваща вход/изходите на външния двор; площадки, места за игра и др.

 **3.3. МЕРКИ И ПРОЦЕДУРИ ЗА ДЕЙСТВИЕ**

 В сградата на ДГ№99“БРЕЗИЧКА“, има изградено видеонаблюдение. Монтирани са както следва:

 - 8 камери, които обхващат външното пространство непосредствено около сградата и наблюдават целия периметър около детската градина, включително вход/изхода;

Монтираните видео камери са с добра резолюция. Сигналите от всички видеокамери са изведени към нарочни монитори. Видеосигналите се събират, обработват и записват на цифрови видеорекордери. Системата архивира всички събития за период от около 15 календарни дни. Изградена е сигнално-охранителна система, която обхваща определени помещения приземния, първия, втория етаж на нов модул на сградата. Сигналът е изведен в обслужващата охранителната фирма.

На входните врати не са монтирани устройства, осигуряващи контрол на достъпа. Влизането се осъществява посредством контрол от физическа охрана на обекта. Осигурен е пропускателен режим- стриктно спазване на Правилника за пропускателен режим във ДГ№99“БРЕЗИЧКА“. Въведен е регистрационен режим за външни лица и е осигурено присъствие на служител при извършване на ремонтни и снабдителни дейности от външни изпълнители.

Не се разрешава оставянето на багаж (чанти, куфари, сакове, кашони, обемни пакети, кутии и други), кореспонденция, апаратура и др. от външни лица за съхранение.

Извън работно време, в празнични и почивни дни всички врати са затворени и заключени, а спиращите достъпа съоръжения са активирани. Провежда се инструктаж- първоначален и периодичен (не по-малко от веднъж годишно) на служителите и се организира запознаването им с основните правила за действие при засичане на лица със съмнително поведение, които извършват оглед, издават видима нервност и възбуда и проявяват други белези на нетипично поведение.

 Изградена е пожароизвестителна система за новия модул и сигналът от нея е изведен при охранителя. По пътищата за евакуация и над изхода са поставени евакуационни осветителни тела. Изходът за евакуация е вход/изхода на сградата. Сградата и всички помещения са снабдени с евакуационната схема.

Изградена е оповестителна система до всяка точка на сградата. Изготвен е план за евакуация и се провеждат симулативни тренировки и учения за противодействие на тероризма. Със заповед на директора е определен служител за връзка по сигурността и писмено е информирана VI Районна служба „Пожарна безопасност и защита на населението“..

**3.4. РЕД ЗА ОПОВЕСТЯВАНЕ, ИНФОРМИРАНЕ И РЕАГИРАНЕ**

**При осъществен терористичен акт**: информацията за извършен терористичен акт на територията на община Столична или на територията на район “Красно село“ в общия случай ще се получи от 112, от 6 РПУ, дежурния по сигурността към района, в който е възникнал инцидентът. Преминава се незабавно в „ЧЕРВЕНА СТЕПЕН” – РЕАГИРАНЕ и се изпълняват следните действия:

 - директорът ръководи мероприятията по защита на децата на територията на обекта;

 - директорът организира, координира временното извеждане и предоставяне на неотложна помощ на пострадалите лица;

 - организира се своевременно събиране на информация за медицински загуби и материални щети;

 - оказва се съдействие на ръководителя на Временния оперативен щаб /ВОЩ/ за информиране децата за предприетите ограничителни мерки и мерки за поведение и действие в зависимост от обстановката. Телефони за оповестяване на възникнало събитие - 112 , 6РПУ, дежурния по сигурността към район “Красно село“ , VI Районна служба „Пожарна безопасност и защита на населението“.

1. ***Подаване на сигнали и информация при откриване на предпоставки или заплаха от терористичен акт на територията на детската градина и последващи действия*** .

При констатиране на предпоставки или при възникване на заплаха от терористичен акт незабавно се информира охраната чрез директен контакт или на телефон 112. В подаваната информация да се посочи име и фамилия, място и време на възникване на заплахата за терористичен акт, текущи параметри на кризисната ситуация. В случай, че бъде забелязан съмнителен предмет, намиращ се на необичайно място, притежаващ специфичен мирис или издаващ нехарактерен шум, незабавно да се уведоми охраната. Забранено е предприемане на самостоятелни действия по идентифициране на съдържание на установения предмет. При получаване на заплаха по телефона се записват възможно най-много данни и точното време на приемане на сигнала. При възможност се провежда максимално продължителен разговор с подателя на сигнала с цел придобиване на конкретна информация за евентуалното място, време и мотиви за осъществяване на заплахата, както и за характерни особености, които могат да дадат насоки за лицето, подаващо сигнала. Своевременно се уведомява директорът на детската градина за сигнала, който информира на единния европейски номер за приемане на спешни повиквания 112 и началника на 6РПУ. Подава се информация за състоянието на помещенията и прилежащата територия на обекта с цел локализиране на евентуална последваща проверка. При липса на установени съмнителни предмети или вещества след огледа и съгласувано с органите на МВР, директорът може да вземе решение за продължаване на учебния процес и дейността, без да се предприемат мерки за евакуация и последваща проверка. При откриване на подозрителен предмет или вещество и след съгласуване с органите на МВР, директорът взема решение за предприемане на действия по евакуация на децата, персонал и други пребиваващи в сградата лица.

1. ***Евакуиране на персонала и децата при възникване на заплаха от терористичен акт***

 Евакуацията се извършва съгласно предварително разработен и утвърден план, без да се допуска паника и хаос, както следва:

 • След оповестяване от страна на специализираните екипи за необходимостта от евакуиране извън района на кризисната ситуация, се напускат помещенията и се спазват схемите за евакуация, които са налични във помещенията и на всеки етаж в сградата на детската градина по посока на определените сборни пунктове.

 • Вземат се мерки за недопускане на влизането на лица в застрашения обект/помещение, с изключение на органите на МВР и подпомагащите ги длъжностни лица от образователната институция.

 • За нуждите на евакуацията се използват само стълбищата като се спазват маршрутите, обозначени със светлинни знаци „EXIT”.

 • По достатъчно организиран и енергичен начин, без да се предизвикват струпвания на изходите на сградата, посоката на напускане е към предварително определените сборни пунктове като се спазва следната организация:

Учителят, който в момента е на смяна, ръководи движението на децата по указания на схемата маршрут към определения сборен пункт. Останалата част от персонала подпомага движението по стълбищата и входовете и следи да няма изоставащи. Стълбищата на сградата са две – северно и южно.

 Входовете/изходите на сградата са четири – централен, южен ,северен и източен. През централния вход/изход излизат част от слизащите по южно и северно стълбище нов модул, на първи етаж, салон. През входовете/изходите на топлия преход излизат част от слизащите по северното и южното стълбище централна сграда.

 - Евакуиращите се движат на група и оказват съдействия на децата и служителите, които не могат да се евакуират сами.

 - не се допуска връщане на евакуиралите се обратно в сградата;

 - учителите , които са извели децата, докладват на директора за придвижването им;

 - при условие, че има пострадали, им се оказва лекарска помощ до пристигане на медицинските екипи.

**3.5. ФИЗИЧЕСКА ЗАЩИТА НА ОБЕКТА**

Обектът се осигурява с физическа охрана - един охранител от частна охранителна фирма в работни дни с работно време от 7.00 до 19,00 ч. Същият изпълнява служебните си задължения във входното фоайе на първия етаж и осъществява контрол на влизащите и излизащи лица от сградата.

 **3.6. ДОСТЪП ДО ОБЕКТА НА ВЪНШНИ ЛИЦА**

Достъпът в сградата се осъществява в съответствие с изискванията на Пропусквателният режим на ДГ№99“БРЕЗИЧКА“,. Външни лица, които посещават сградата, се пропускат след потвърждение по телефона от директор, зам.-директор, учители.

В случаите на извършване на строителни/ремонтни или други дейности в обекта от външни изпълнители се издава писмена заповед, в която се посочват пълните установъчни данни на фирмата и лицата, които ще работят на обекта /отговорник, три имена, телефон за връзка/ и времето, през което ще се извършват дейностите. Пропускането в обекта се осъществява от охранителя съгласно издадената заповед и само след проверка на документите за самоличност и съдържанието на внасяните материали.

**4.СЛУЖИТЕЛ ЗА ВРЪЗКА ПО СИГУРНОСТТА**

 Служителят за връзка по сигурността е длъжен да се запознае с реда за оповестяване, информиране и реагиране съгласно точка 3.4 от настоящия план и при установяване на опасности и рискове за обекта да уведоми незабавно директора на детската градина и на 112 и 6РПУ . Служителят за връзка по сигурността задължително провежда периодичен /не по-малко от веднъж годишно/ инструктаж и обучение на служителите в обекта, като при инструктажа стриктно се изпълнява чл. 7 от Наредба №8121з-1225 от 25.09.2017 г. За служител за връзка по сигурността на сградата на ДГ№99“БРЕЗИЧКА“, се определя: Ралица Милчева Бръдянова – ЗАТС,

**5. ЗАДАЧИ НА СТРУКТУРНИТЕ ЗВЕНА**

5.1. ДИРЕКТОР НА ДГ№99“БРЕЗИЧКА“:

 • Получава предупреждение за терористична заплаха;

 • Уведомява незабавно компетентните органи;

 • Организира оповестяването за създадената обстановка;

 • Предприема мерки за защита на децата, служителите и временно пребиваващите в обекта лица;

 **При получаване на информация за инциденти**, свързани със задействането на взривни устройства, оръжия за масово унищожаване, катастрофи, аварии и др. в детската градина, информирането се извършва незабавно от него или от дежурния заместник- директор.

 **5.2. СЛУЖИТЕЛ ЗА ВРЪЗКА СЪС СИГУРНОСТТА**:

• Провежда превантивни мероприятия за осигуряване на пожарна безопасност;

 • Информира директора, 112 , 6РПУ, дежурния по сигурността към район “Красно село“ , VI Районна служба „Пожарна безопасност и защита на населението“.

 • Изпълнява реда за оповестяване и информиране;

 • Следи за изпълнение на мерките за реагиране и предотвратяване на последиците при заплаха от терористичен акт или извършен такъв;

 • Работи с комисията за защита при бедствия, аварии и катастрофи ;

• Съдейства на директора в дейността му в кризисна ситуация.

 **6. ОСИГУРЯВАНЕ НА УПРАВЛЕНИЕТО И ДЕЙСТВИЯ**

 1. Мерки за защита на децата и служителите на ДГ№99“БРЕЗИЧКА.

 2. Медицинско осигуряване: Целта на ресурса е да се сведе до минимум броят на пострадалите сред децата и служителите при овладяване на кризата до явяване на компетентни здравни органи. Във ДГ№99“БРЕЗИЧКА, тази функция се осигурява от три медицински лица на подчинение на районната общинска структура.

 3. Психологическо подпомагане на децата и служителите се осигурява от психолога на детското заведение.

 **Координационна схема за действие при терористична заплаха**

|  |  |  |  |
| --- | --- | --- | --- |
| № | ДЕЙНОСТ | СРОК | ИЗПЪЛНИТЕЛ |
| 1. |  Уведомяване на директора на ДГ№99“БРЕЗИЧКА | При узнаване на заплаха | Дежурен зам.- директор, Дежурен учител, ЗАТС, Домакин, Помощен персонал |
| 2. | Обаждане на тел.112 оповестяване на структурните звена на МВР на територията на областта, оповестяване на силите за реагиране | До 10 минути от началото | Служител по сигурността  |
| 3. | Предприемане на мерки за защита | При узнаване на необходимост | Директор, Зам.- директор, учители |
| 4. | Изключване на ел. захранването на детската градина | До 20 минути от началото | Домакин, Поддръжка сграда, Зам.- директор |
| 5. | Евакуиране на децата и служителите – съгласно плана за евакуация | До 10 минути от началото | Директор, Зам.- директор, Служител по сигурността, Педагогически персонал |
| 6. | Евакуация на ценности на детската градина | До 10 мин. от началото | ЗАТС и домакин |
| 7. | Оказване на първа помощ на пострадалите | При въвеждане | Медицинско лице |
| 8. |  Оказване на психологическа подкрепа  | При въвеждане | Психолога на детската градина  |
| 9. | Изпълнение разпорежданията на структурните звена на МВР | До приключване на необходимостта | Директор, служителите на ДГ№99“Брезичка“ |